b'\n_START_ARTICLE_\nLotus 88\n_START_PARAGRAPH_\nLotus 88 je Lotusov dirkalnik Formule 1, ki je bil v uporabi v sezoni 1981. Zasnovali so ga Colin Chapman, Peter Wright, Tony Rudd in Martin Ogilvie kot odgovor na spremembo tehni\xc4\x8dnih pravil FIE za sezono 1981, s katerimi je zmanj\xc5\xa1evala podtlak pod dirkalniki._NEWLINE_Do sezone 1981 so bili dirkalniki \xc5\xbee zelo u\xc4\x8dinkoviti v ustvarjanju in izkori\xc5\xa1\xc4\x8danju podtlaka pod dirkalnikom, zato so morali dirka\xc4\x8di v ovinkih in med zaviranjem trpeti ogromne sile G. Zato je FIA prepovedala krila pritrjena na spodnji del \xc5\xa1asije s tem, ko je prepisala najmanj\xc5\xa1i vi\xc5\xa1ino dirkalnika 60 mm. Brabham je prvi na\xc5\xa1el luknjo v pravilih z uporabo hidropnevmati\xc4\x8dnega vzmetenja, ki je ob ve\xc4\x8djih hitrostih zni\xc5\xbeeval dirkalnik Brabham BT49. Toda sistem je imel stranki u\xc4\x8dinek, da so dirka\xc4\x8di trpeli ve\xc4\x8dje vibracije kot pri obi\xc4\x8dajnem vzmetenju, ker je imel ta v prvi vrsti druga\xc4\x8dno nalogo. Kljub temu pa so bila razlike v hitrosti tako velike, da so tudi ostala mo\xc5\xa1tva, ki pa so imela te\xc5\xbeavo v izdelavi podobnega sistema, zato so nekatera uporabila preprosto stikalo za spu\xc5\xa1\xc4\x8danje dirkalnika, prevzela ta sistem._NEWLINE_Zgodnji Lotus 86 je bil zasnovan \xc5\xa1e, ko so bila krila legalna, v isti razporeditvi kot Lotus 88, toda zgrajen je bil le en prototip. Razlika v hitrosti ni bila tako velika v primerjavi z obi\xc4\x8dajnim dirkalnikom s podtlakom. Ko so bila krila prepovedana, je Wright preu\xc4\x8deval hitrost dirkalnika brez njih, in ugotovil, da je razlika zanemarljiva, zato so naredili dirkalnik Lotus 88 na osnovi dirkalnika Lotus 86, toda z nekaj spremembami. Lotus 88 je uporabil odli\xc4\x8dno re\xc5\xa1itev uporabe dveh \xc5\xa1asij, ene v drugi. Notranja \xc5\xa1asija je bila pritrjena na \xc5\xa1koljko in je bila neodvisno privita od zunanje, ki je bila narejena tako, da je prenesla velike sile, ki jih je povzro\xc4\x8dal podtlak. Zunanja \xc5\xa1asija ni imela izrazitej\xc5\xa1ih krilc in je bila v funkciji velikega sistema za ustvarjanje in izkori\xc5\xa1\xc4\x8danje podtlaka, ki se je za\xc4\x8del ob nosu dirkalnika in se raztezal do zadnje osi, s \xc4\x8dimer je bil ustvarjeni podtlak ogromen. Dirkalnik je poganjal motor Ford Cosworth DFV. Dirka\xc4\x8da Nigel Mansell in Elio De Angelis sta dirkalnik opisala kot odli\xc4\x8dno vodljiv in odziven. Dirkalnik je bil v veliki meri zgrajen iz karbonskih vlaken, s \xc4\x8dimer je bil ob dirkalniku McLaren MP4/1 prvi dirkalnik Formule 1 zgrajen ve\xc4\x8dinoma iz tega lahkega in trdnega materiala._NEWLINE_Ostala mo\xc5\xa1tva so bila ogor\xc4\x8dena nad takim izkori\xc5\xa1\xc4\x8danjem pravil in protestirala pri FII, da dvojna \xc5\xa1asija kr\xc5\xa1i pravilo, ki prepoveduje premikanje aerodinami\xc4\x8dnih komponent. FIA je sprejela proteste in dirkalnik prepovedala. Chapman je bil prepri\xc4\x8dan, da je bil dirkalnik legalen in spodbijal odlo\xc4\x8ditev ostalih mo\xc5\xa1tev in FIE ob ve\xc4\x8d prilo\xc5\xbenostih, toda odlo\xc4\x8ditev je obveljala. Chapman je bil primoran nadgraditi dve \xc5\xa1asiji Lotusa 87 kot nadomestka za prepovedanega Lotusa 88, ki ostaja eden najzanimivej\xc5\xa1ih dirkalnikov v zgodovini Formule 1. Nekatere aerodinami\xc4\x8dne re\xc5\xa1itve so bile uporabljene tudi za dirkalnik Lotus 91 za sezono 1982.'